
Indokolás 
Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról szóló
…./2017.(…..) önkormányzati rendelethez
     1. §-hoz
Martfű Város Önkormányzatának Képviselő-testülete a 76/2017.(IV.27.), 77/2017.(IV.27.) és a 79/2017.(IV.27.) határozatával a Pénzügyi, Ügyrendi és Városfejlesztési Bizottságba újabb tagokat választott meg, mely alapján a Bizottság tagjainak száma 7 főre változott.
A Képviselő-testület döntését a Szervezeti és Működési Szabályzatban át kell vezetni
2. §-hoz
A Szervezeti és Működési Szabályzat 27. §-a rögzíti, hogy a Képviselő-testület rendeletet alkot és határozatot hoz. 
Ezen rendelkezést a Magyarország helyi önkormányzatairól szóló 2011. évi CLXXXIX. törvény 48. § (1) bekezdése tartalmazza, így azt az önkormányzati rendeletben megismételni nem lehet, ezért a rendelkezést hatályon kívül kell helyezni.
A Szervezeti és Működési Szabályzat  28. §-ának (2) bekezdése rendelkezik arról, hogy az önkormányzati rendeleteket indokolással kell a Képviselő-testület elé terjeszteni. 
Ezt a kötelezettséget a jogalkotásról szóló 2010. évi CXXX. törvény 18. (1) bekezdése írja elő, ezért az önkormányzati rendeletben azt nem kell szabályozni, a rendelkezés hatályon kívül helyezése szükséges.
3. §-hoz	
A rendelet hatályára vonatkozóan tartalmaz a § rendelkezéseket.


Hatásvizsgálat
Martfű Város Önkormányzata Képviselő-testületének Szervezeti és Működési Szabályzatáról szóló 14/2013.(IV.26.) önkormányzati rendelet módosításáról szóló
…./2017.(…..) önkormányzati rendelethez

1. Társadalmi-gazdasági, költségvetési hatása:
A rendelet-tervezetnek társadalmi-gazdasági hatása a Pénzügyi, Ügyrendi és Városfejlesztési Bizottság működőképességének javításában, a feladatok arányosabb elosztásában jelentkezik tagjainak 7 főre történő bővítésével.
A rendelet módosításának minimális költségvetési hatása van, az önkormányzati képviselők és bizottsági tagok tiszteletdíjáról szóló 17/2014.(X.31.) önkormányzati rendelet alapján a két új nem képviselő bizottsági tag havi tiszteletdíjának (20.000.- Ft/hó/fő) finanszírozási kötelezettségével.

2. Környezeti és egészségi hatása, következményei:
A rendelet módosítás  környezeti, egészségi hatással nem rendelkezik.

3. Adminisztratív terheket befolyásoló hatás:
A rendelet-tervezet elfogadása minimális plusz adminisztratív teherrel jár.

4. A jogszabály megalkotásának szükségessége, a jogalkotás elmaradásának várható következményei:
A módosítás egyrészt a felsőbb szintű jogszabályoknak történő megfeleltetést szolgálja, másrészt a Képviselő-testület döntéséhez igazítja a szabályozást.
 
5. A jogszabály alkalmazásához szükséges személyi, szervezeti, tárgyi és pénzügyi feltételek:
Rendelkezésre állnak.


Dr. Papp Antal 
polgármester

